钦定古今图书集成/理学汇编/文学典/第088卷 > 张师愚〈师曾〉
## 钦定古今图书集成/理学汇编/文学典/第088卷 > 张师愚〈师曾〉

按《宣城县志》：师愚字仲愚，弟师曾，字叔舆，皆古学先
生子。好学工诗。曾两领延祐、天历乡荐，撰《梅宛陵年
谱》，多所摭引。并从汪文节泽民游，文节礼下之，尝称
平生畏友有“二张”云。师愚诗《送陈公辅之》“采石蛾眉
上碧落，牛渚送春涛。”《和师炳仲》“桑落山中酒，芙蓉江
上秋。”《送赵伯渊》：“秦淮倚棹秋听雨，易水驱车晓度霜。”
《师曾挽刘待制》：“视草催春直，藏舟惜夜移。”《怀师氏山
林》：“雨林黄耳菌，春涧白头鱼。”颇称工丽。师愚子知言，
字公允，亦以诗名。